
	                                                                           Bucureşti, 10.05.2006

                                                                           Nr.  Pl.x – 289/2006


RAPORT
asupra proiectului de Lege pentru modificarea Legii nr.3/2000 privind organizarea și desfășurarea referendumului
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizate spre dezbatere, în fond, cu proiectul de Lege pentru modificarea Legii nr.3/2000 privind organizarea și desfășurarea referendumului, trimis cu adresa nr. PLx. 443/2014, înregistrată la Comisia juridică, de disciplină şi imunităţi cu nr.4c-11/443/23.09.2014.

Conform prevederilor articolului 75 alineatele (1) şi (3) din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 17 februarie 2015. 
Consiliul Legislativ a avizat favorabil proiectul de Lege, cu observaţii şi propuneri conform avizului nr.196 din 24 februarie 2014. 
Guvernul României nu susţine adoptarea acestei inițiative legislative, conform punctului de vedere transmis prin adresa nr.882 din 8 mai 2014. 
Proiectul de Lege supus dezbaterii are ca obiect de reglementare modificarea art. 15 alin. (1) lit. a din Legea nr. 3/2000 privind organizarea și desfășurarea referendumului, cu modificările și completările ulterioare, în sensul actualizării trimiterii la art. 147 alin. (3) din Constituție, normă care, ca urmare a republicării Legii fundamentale, a devenit art. 151 alin. (3). În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină și imunități au examinat proiectul de Lege în sedința din data de 20 octombrie 2015. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor, raportul de respingere a proiectului de Lege.
În raport cu obiectul şi conţinutul reglementării, proiectul de lege face parte din categoria legilor organice.

